
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 562 

6 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης Διευθύνουσας Συμβούλου του Ορ¬ 
γανισμού Προβολής του Ελληνικού Πολιτισμού Α.Ε.. 1 

Σύσταση αμιγούς νομαρχιακής επιχείρησης, μη κερ¬ 
δοσκοπικού χαρακτήρα, με την επωνυμία «ΠΟΛΙ¬ 
ΤΙΣΤΙΚΟΣ - ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟ¬ 
ΜΑΡΧΙΑΚΗΣ ΑΥΤΟΔΙΟΙΚΗΣΗΣ ΘΕΣΠΡΩΤΙΑΣ» 2 

Προσδιορισμός εξαιρετικών, απρόβλεπων, εκτάκτων 
αναγκών που δικαιολογούν την καθιέρωση υπερω- 
ριακής εργασίας μονίμων υπαλλήλων του Δήμου 
Πύργου Ν. Ηλείας. 3 


ΑΠΟΦΑΣΕΙ Σ 

Αριθ. ΥΠΠΟ/ΔΙΟΙΚ/Α4/22Ρ09/773 (1) 

Αποδοχή παραίτησης Διευθύνουσας Συμβούλου του Ορ¬ 
γανισμού Προβολής του Ελληνικού Πολιτισμού Α.Ε. 

Ο ΠΡΩΘΥΠΟΥΡΓΟΣ ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 6παρ. 2 Ατού Ν. 2557/1997 «θεσμοί, μέ¬ 
τρα και δράσεις πολιτιστικής ανάπτυξης» (ΦΕΚ 271 Α') 
όπως αυτό προστέθηκε με το άρθρο 6 παρ. 1 του Ν. 
2819/2000 «Ίδρυση Εταιρείας "Ολυμπιακό Χωριό 2004 
Α.Ε.”», προστασία Ολυμπιακών Συμβόλων και Σημάτων 
και άλλες διατάξεις» (ΦΕΚ 84 Α') και στη συνέχεια τροπο¬ 
ποιήθηκε με το άρθρο 1 παρ. 11 του Ν.2833/2000 «θέμα¬ 
τα προετοιμασίας των Ολυμπιακών Αγώνων 2004 και άλ¬ 
λες διατάξεις» (ΦΕΚ 150 Α'). 

β) Του άρθρου 73 παρ. 16 του Ν. 3028/02 «Για την Προ¬ 
στασία των Αρχαιοτήτων και εν γένει της Πολιτιστικής 
Κληρονομιάς» (ΦΕΚ 153 Α'). 

γ) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137 Α'), όπως ισχύει. 

δ) Του Π.Δ. 191/03 «Οργανισμός Υπουργείου Πολιτι¬ 
σμού» (ΦΕΚ 146 Α'). 

2. Την από 8.3.04 παραίτηση της Εμμανουέλλας Παυλί- 
δου, από τη ιδιότητα της Διευθύνουσας Συμβούλου του 


«Οργανισμού Προβολήςτου Ελληνικού Πολιτισμού Α.Ε.», 
αποφασίζουμε: 

Αποδεχόμαστε την από 8.3.2004 παραίτηση της Εμ¬ 
μανουέλλας Παυλίδου, από την ιδιότητα της Διευθύνου- 
σας Συμβούλου του «Οργανισμού Προβολής του Ελληνι¬ 
κού Πολιτισμού Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2004 
Ο ΠΡΩΘΥΠΟΥΡΓΟΣ ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 
-♦- 

Αριθ. 95 (2) 

Σύσταση αμιγούς νομαρχιακής επιχείρησης, μη κερδο¬ 
σκοπικού χαρακτήρα, με την επωνυμία «ΠΟΛΙΤΙΣΤΙ- 
ΚΟΣ-ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑ¬ 
ΚΗΣ ΑΥΤΟΔΙΟΙΚΗΣΗΣ ΘΕΣΠΡΩΤΙΑΣ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις: 

α. Του άρθρου 76 του Π.Δ. 30/1996 «Κώδικας Νομαρ¬ 
χιακής Αυτοδιοίκησης» (ΦΕΚ 21/96 τ.Α'). 

β. Των άρθρων 1 έως 17του Π.Δ. 331/1996 «Σύσταση και 
λειτουργία αμιγών νομαρχιακών και διανομαρχιακών επι¬ 
χειρήσεων από τις Νομαρχιακές Αυτοδιοικήσεις και τα 
Νομαρχιακά Διαμερίσματα». 

2. Την Οικονομοτεχνική μελέτη που περιλαμβάνει: 

α. Τις γενικότερες αρχές ίδρυσης και λειτουργίας της 
επιχείρησης. 

β. Τους βασικούς σκοπούς και στόχους ίδρυσηςτης επι¬ 
χείρησης. 

γ. Την ταυτότητα της επιχείρησης και 

δ. Τη βιωσιμότητα της επιχείρησης, αποφασίζει ομό¬ 
φωνα: 

α) Τη σύσταση στη Νομαρχιακή Αυτοδιοίκηση Θεσπρω¬ 
τίας αμιγούς επιχείρησης, μη κερδοσκοπικού χαρακτήρα, 
με την επωνυμία «ΠΟΛΙΤΙΣΤΙΚΟΣ - ΕΠΙΜΟΡΦΩΤΙΚΟΣ ΟΡ¬ 
ΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΘΕΣΠΡΩ¬ 
ΤΙΑΣ», ως ίδιο Νομικό Πρόσωπο Ιδιωτικού Δικαίου, που θα 
διέπεται από τις διατάξεις του καταστατικού και 

β) Κάνει δεκτή την πρόταση του Νομάρχη ως προς τη 
σύνθεση του Διοικητικού Συμβουλίου, το οποίο θα απαρ¬ 
τίζεται από 15 μέλη. 

Το καταστατικό αποτελείται από 19 άρθρα και έχει ως 
εξής: 

ΚΑΤΑΣΤΑΤΙΚΟ 

ΤΟΥ ΠΟΛΙΤΙΣΤΙΚΟΥ - ΕΠΙΜΟΡΦΩΤΙΚΟΥ ΟΡΓΑΝΙΣΜΟΥ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΘΕΣΠΡΩΤΙΑΣ. 

Άρθρο 1 
ΕΠΩΝΥΜΙΑ 

Η επωνυμία της επιχείρησης είναι: «ΠΟΛΙΤΙΣΤΙΚΟΣ - 
ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟ¬ 
ΔΙΟΙΚΗΣΗΣ ΘΕΣΠΡΩΤΙΑΣ». 

Στις σχέσεις της με την αλλοδαπή, η επιχείρηση θα χρη¬ 
σιμοποιεί την επωνυμία της σε πιστή μετάφραση. 

Άρθρο 2 

ΝΟΜΙΚΗ ΜΟΡΦΗ-ΕΔΡΑ 

Η επιχείρηση με την ονομασία «ΠΟΛΙΤΙΣΤΙΚΟΣ - ΕΠΙ¬ 
ΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟΔΙ¬ 
ΟΙΚΗΣΗΣ ΘΕΣΠΡΩΤΙΑΣ», έχει τη νομική μορφή του 
Ν. Π. I .Δ. και γι' αυτό το λόγο ακολουθείτις διατάξεις που 
ισχύουν για τα νομικά αυτά πρόσωπα. Έδρα του νομι¬ 
κού αυτού προσώπου είναι η Ηγουμενίτσα, πρωτεύου¬ 
σα του Νομού Θεσπρωτίας, με γραφεία το κατάστημα 
της Νομαρχιακής Αυτοδιοίκησης Θεσπρωτίας (Π. 
Τσαλδάρη 18). Δύναται να μεταβάλει διεύθυνση στα 
όρια της έδρας της, χωρίς να απαιτείται τροποποίηση 
του καταστατικού της. Επίσης μπορεί να ιδρύει παραρ¬ 
τήματα και να διατηρεί γραφεία σε Δήμους και Κοινότη¬ 
τες του νομού. 

Άρθρο 3 

ΣΚΟΠΟΙ 

1. Η άνοδος του πολιτιστικού και πνευματικού επιπέδου 
των πολιτών του νομού. 

2. Η ανίχνευση των στοιχείων που σηματοδοτούν μέσα 
στο πέρασμα του χρόνου τον τοπικό πολιτισμό. 

3. Η ανάδειξη των στοιχείων που χαρακτηρίζουν τον το¬ 
πικό θεσπρωτικό πολιτισμό και του προσδιορίζουν μια χα¬ 
ρακτηριστική ιδιοπροσωπεία. 

4. Η προβολή προς τα έξω αυτής της ιδιοπροσωπείας. 

5. Η προστασία της πολιτιστικής κληρονομιάς και η ανά¬ 
πτυξη πάσης φύσεως πολιτιστικών και πνευματικών δρα¬ 
στηριοτήτων στο νομό Θεσπρωτίας. 

6. Η διατήρηση, ανάδειξη και διάδοση της πολιτιστικής 
ταυτότητας και ιδιαιτερότητας της Θεσπρωτίας. Η κατα¬ 
γραφή του συστήματος αξιών, όπως αυτό εκδηλώνεται 
μέσα από όλες τις εκφάνσεις της κοινωνικής, οικονομι¬ 
κής, πολιτιστικής, πολιτικής ζωής του τόπου. 

7. Η μελέτη, αξιοποίηση, προβολή και ενίσχυση όλων 
των στοιχείων, που συγκροτούν την πολιτιστική κληρονο¬ 
μιά του νομού Θεσπρωτίας. 

8. Η προστασία του περιβάλλοντος και η συμβολή στη 
βελτίωση της ποιότητας ζωής. 

9. Η αξιοποίηση των δυνατοτήτων προσέγγισης και συ¬ 
νεργασίας κατοίκων της περιοχής με τους γειτονικούς 
λαούς (Βαλκάνια, Ιταλία κ.λπ.). 

10. Η επιλογή πολιτιστικής πολιτικής με κριτήρια και 
στόχους ανάδειξης των τοπικών πολιτισμικών ιδιαιτερο¬ 
τήτων. 

11. Η πολιτιστική παρέμβαση σε εκδηλώσεις της τοπι¬ 
κής κοινωνίας. 


12. Η προβολή παραδοσιακών αξιών, όπως η φιλία, η 
αλληλεγγύη, η ευλάβεια, η αυτοθυσία, το άσυλο, η φιλο¬ 
ξενία, ο σεβασμός στους ηλικιωμένους κ.λπ. 

13. Η προβολή συλλογικών στόχων και αγώνων, όπως 
αγώνες Σουλιωτών, αγώνες χωριών της Μουργκάνας 
κλπ. 

14. Οι επαφές και παραστάσεις με τα αρμόδια όργανα 
και τις υπηρεσίες της Πολιτείας. 

15. Η σύσταση και λειτουργία πολιτιστικών, πνευματι¬ 
κών και καλλιτεχνικών κέντρων. 

16. Η πραγματοποίηση εκθέσεων, διαλέξεων, συνε¬ 
δρίων, θεατρικών παραστάσεων, συναυλιών μουσικής 
κ.λπ. 

17. Η έκδοση περιοδικών και βιβλίων, με θέματα απάτην 
θεσπρωτική λαογραφία, λογοτεχνία, παράδοση, κ.λπ. 

18. Η παραγωγή κινηματογραφικών και τηλεοπτικών 
ταινιών και κυρίως ντοκιμαντέρ με θέματα από το τοπίο, 
το πολιτισμό, το κοινωνικό η φυσικό περιβάλλον της Θε¬ 
σπρωτίας κ.λπ. 

19. Η εκπόνηση κοινωνιολογικών, λαογραφικών, ιστορι¬ 
κών κ.λπ. μελετών. 

20. Η ενίσχυση πρωτότυπων μορφών πολιτιστικής δημι¬ 
ουργίας. 

21. Η ενίσχυση της δημιουργικότητας των παιδιών και 
των νέων, η επαφή τους με τις δυνατότητες της τεχνολο¬ 
γίας όπως δημιουργία νίάοο-Ηάε, νίάθο-93πΐθ5, οά-Γοπι, 
κ.λπ. 

22. Η θέσπιση βραβείων, χορηγιών και άλλων μέσων για 
την ενθάρρυνση της ανάπτυξης των γραμμάτων και των 
τεχνών και ενίσχυση των κλίσεων και των ταλέντων των 
Θεσπρωτών δημιουργών. 

23. Η ίδρυση και λειτουργία ερασιτεχνικών σχολών καλ¬ 
λιτεχνικής εκπαίδευσης σε συνδυασμό με τον δευτερο¬ 
γενή και την παραγωγή βιοτεχνικών προϊόντων προστιθέ¬ 
μενης αξίας. 

24. Η δημιουργία τμημάτων κατάρτισης και σεμιναρίων. 

25. Η ανάδειξη νέων μορφών ψυχαγωγίας στη φύση μέ¬ 
σα από κοινές δραστηριότητες, εκδηλώσεις, περιηγήσεις 
σε αρχαιολογικούς χώρους, εθνικούς δρυμούς και μνη¬ 
μεία της φύσης. 

26. Η ενεργή συμμετοχή ευαίσθητων κοινωνικών ομά¬ 
δων στο πολιτιστικό γίγνεσθαι του τόπου. Η διοχέτευση, 
διέξοδος και προσανατολισμός των νέων σε δημιουργι¬ 
κές δραστηριότητες. 

27. Η οργανική σύνδεση των ατόμων της τρίτης ηλικίας 
με συμμετοχικές δράσεις στο κοινωνικό γίγνεσθαι. 

28. Η ενημέρωση των πολιτών και η ευαισθητοποίησή 
τους σε θέματα όπως η αειφόρος ανάπτυξη, τα ναρκωτι¬ 
κά, ο κοινωνικός αποκλεισμός, η σωστή διατροφή κ.λπ. 

29. Η δημιουργία επιμορφωτικών τμημάτων σε συνερ¬ 
γασία με άλλους φορείς του νομού. 

30. Η δημιουργία πολιτιστικών δικτύων τόσο με πόλεις 
του Εσωτερικού, όσο και του εξωτερικού. 

31. Η ανάληψη πρωτοβουλιών για πολιτιστική επαφή και 
διείσδυση με την βαλκανική ενδοχώρα. 

Άρθρο 4 
ΠΡΟΣΩΠΙΚΟ 

4.1 Το προβλεπόμενο προσωπικό για τη λειτουργία του 
Οργανισμού διακρίνεται σε μόνιμο και σε προσωπικό με 
σύμβαση ιδιωτικού δικαίου. Η πρόσληψη προσωπικού με 
σύμβαση ιδιωτικού δικαίου θα γίνεται ανάλογα με τα θέ¬ 
ματα και τις δράσεις του οργανισμού. 

4.1.1 Μόνιμο προσωπικό. 

- Διευθυντής. 

- Υπεύθυνος πολιτισμού. 

- Γραμματέας. 

Άρθρο 5 
ΔΙΟΙΚΗΣΗ 

Όργανα διοίκησης της Επιχείρησης είναι: 

• Το Διοικητικό Συμβούλιο 

• Η Εκτελεστική Επιτροπή 

Τα μέλη των οργάνων διοίκησης της επιχείρησης προ¬ 
σφέρουν τις υπηρεσίες τους χωρίς αμοιβή, δικαιούνται 
όμως οδοιπορικών και αποζημίωσης για συγκεκριμένες 
υπηρεσίες που παρέχουν στην επιχείρηση, ύστερα από 
πρόταση του Διοικητικού Συμβουλίου και έγκριση του Νο¬ 
μαρχιακού Συμβουλίου Θεσπρωτίας. 

5.1 Διοικητικό Συμβούλιο. 

5.1.1. Ο Οργανισμός διοικείται από Ιδμελές Διοικητικό 
Συμβούλιο, αποτελούμενο από: 

• Το Νομάρχη Θεσπρωτίας, ως πρόεδρο ή εκπρόσωπό 
του οριζόμενο από αυτόν. 

• Δύο Νομαρχιακούς Συμβούλους, ένας έκτων οποίων 
προέρχεται από τη μειοψηφία. 

• Από έναν εκπρόσωπο καθενός από τους οκτώ (8) Δή¬ 
μους και καθεμιάς από τις δύο (2) Κοινότητες του νομού 
Θεσπρωτίας. 

• Έναν εκπρόσωπο του Οργανισμού Λιμένος Ηγουμε¬ 
νίτσας Α.Ε. 

• Έναν εκπρόσωπο της Η' Εφορίας Προϊστορικών και 
Κλασικών Αρχαιοτήτων του Νομού Θεσπρωτίας. 

Οι ανωτέρω αναπληρούνται από ισάριθμους και αντί¬ 
στοιχους αναπληρωτές προερχομένους, από τους ίδιους 
φορείς από τους οποίους προέρχονται τα αναπληρούμε- 
νατακτικά μέλη. 

Ο Νομάρχης δεν αναπληρούται πλην δύναται να διορί¬ 
ζει εκπρόσωπό του οσάκις κωλύεται ή απουσιάζει. Ο εκά- 
στοτε εκπρόσωπός του προεδρεύει των συνεδριάσεων 
του Δ.Σ. 

Ως παρατηρητές στις συνεδριάσεις δύναται να συμμε¬ 
τέχουν: 

• Ένας εκπρόσωπος της ΤΈ.Δ.Κ. 

• Ένας εκπρόσωπος της αρμόδιας Διεύθυνσης της Νο¬ 
μαρχιακής Αυτοδιοίκησης Θεσπρωτίας. 

Η θητεία των μελών του Διοικητικού Συμβουλίου είναι 
τετραετής, όση και η διάρκεια της περιόδου του Νομαρ¬ 
χιακού Συμβουλίου. 

5.1.2. Σε περίπτωση θανάτου, παραίτησης ή νομικού 
εμποδίου κάποιου μέλους, το Διοικητικό Συμβούλιο συ¬ 
μπληρώνεται αφού τηρηθεί η ίδια διαδικασία που προ- 
βλέπεται για την αρχική συγκρότησή του. Σε αυτές τις πε¬ 
ριπτώσεις, η θητεία του αναπληρωματικού λήγει όταν συ¬ 
μπληρωθεί ο χρόνος για τον οποίο είχε εκλεγεί ή ορισθεί 
το μέλος που αντικαταστάθηκε. 

5.2. Εκτελεστική Επιτροπή. 

Η Εκτελεστική Επιτροπή αποτελείται από: 

• Τον πρόεδρο 

• Τον Αντιπρόεδρο. 

• Τον Γραμματέα. 

5.2.1. Η Εκτελεστική Επιτροπή (ΕΈ.) ορίζεται από τα μέ¬ 
λη του Διοικητικού Συμβουλίου, και είναι υπεύθυνη για 
την ανάθεση και πραγματοποίηση των προτάσεων και των 
αποφάσεων του Διοικητικού Συμβουλίου. 


5.2.2. Η Εκτελεστική Επιτροπή θα μελετά και θα ειση- 
γείται θέματα που θα συζητεί το Συμβούλιο και θα είναι 
υπεύθυνη για την προώθηση και υλοποίηση των αποφά¬ 
σεων του Διοικητικού Συμβουλίου. 

5.2.3. Η Εκτελεστική Επιτροπή μπορεί να παραπέμπει 
οποιοδήποτε θέμα της αρμοδιότητάς της στο Διοικητικό 
Συμβούλιο για τη λήψη αποφάσεως, εφόσον κρίνει ότι αυ¬ 
τό επιβάλλεται από την ιδιαίτερη σοβαρότητα του θέμα¬ 
τος. 

5.2.4. Η Εκτελεστική Επιτροπή είναι αρμόδια και υπεύ¬ 
θυνη για την πιστή εκτέλεση του προϋπολογισμού, των 
αναθεωρήσεων αυτού καθώς και του απολογισμού των 
πεπραγμένων του Νομικού προσώπου, τους οποίους 
υποβάλλει στο Διοικητικό Συμβούλιο στην αρχή και στο 
τέλος κάθε έτους, αντίστοιχα. 

5.2.5. Η Εκτελεστική Επιτροπή είναι αρμόδια για κάθε 
θέμα της διοικητικής και οικονομικής λειτουργίας του Ορ¬ 
γανισμού (γνωμοδότηση για πρόσληψη, προαγωγή, πει¬ 
θαρχική δικαιοδοσία, απόλυση προσωπικού κ.λπ.). 

5.2.6. Γενικώς η Εκτελεστική επιτροπή είναι αρμόδια και 
υπεύθυνη να λάβει πρωτοβουλίες και να ενεργήσει για θέ¬ 
ματα που σχετίζονται με την υλοποίηση του προγράμμα¬ 
τος του Οργανισμού για τα οποία δεν είχε ληφθεί ειδική 
απόφαση από το Διοικητικό Συμβούλιο. 

Άρθρο 6 

ΛΕΙΤΟΥΡΓΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ ΚΑΙ 
ΕΚΤΕΛΕΣΤΙΚΗΣ ΕΠΙΤΡΟΠΗΣ 

6.1. Λειτουργία Διοικητικού Συμβουλίου. 

6.1.1. Το Διοικητικό Συμβούλιο συνέρχεται, τακτικά μεν, 
όταν οι συνθήκες το επιτρέπουν, μια φορά το μήνα και όχι 
λιγότερο από 12 φορές το χρόνο, έκτακτα δε όταν υπάρ¬ 
χει ανάγκη και το ζητήσει ο Πρόεδρος (ή ο Αντιπρόεδρος 
στις περιπτώσεις κωλύματος ή απουσίας του Προέδρου). 
Επίσης μπορεί να γίνει συνεδρίαση όταν η πλειοψηφία 
του Συμβουλίου το ζητήσει. 

6.1.2. Το Διοικητικό Συμβούλιο βρίσκεται σε απαρτία 
εφόσον είναι παρόντα τα μισά συν ένα μέλη του. Σε περί¬ 
πτωση έλλειψης απαρτίας, η συνεδρίαση επαναλαμβάνε¬ 
ται εντός δύο ημερών και θεωρείται σε απαρτία ανεξαρ¬ 
τήτως του αριθμού των παρόντων μελών και πάντως όχι 
κάτω του ενός τρίτου αυτών. Αυτονόητο είναι ότι κρίνεται 
απαραίτητη η παρουσία του Προέδρου και του Αντιπροέ¬ 
δρου ή τουλάχιστον ενός από τους δύο. 

6.1.3. Οι αποφάσεις του Διοικητικού Συμβουλίου παίρ- 
νονται πλειοψηφικά, κατά πλειοψηφία δηλαδή των παρό¬ 
ντων μελών. Σε περίπτωση ισοψηφίας υπερισχύει η υπέρ 
συγκεκριμένου θέματος ψήφος του Προέδρου. 

6.1.4.0ι προσκλήσεις για τις τακτικές συνεδριάσεις του 
Διοικητικού Συμβουλίου, συντάσσονται από τον Γ ραμμα¬ 
τέα, με εντολή του Προέδρου και αναγράφονται σε αυτές 
υποχρεωτικά όλα τα προς συζήτηση θέματα. Στέλνονται 
στα μέλη του Διοικητικού Συμβουλίου με την ευθύνη του 
Γ ραμματέα, τουλάχιστον τρεις ημέρες πριν. Σε έκτακτη 
περίπτωση μπορούν να σταλούν 24 ώρες πριν με τον ίδιο 
τρόπο ή και τηλεφωνικώς ακόμη, με ευθύνη του Γ ραμμα¬ 
τέα. 

6.1.5. Σε κάθε συνεδρίαση του Διοικητικού Συμβουλίου, 
με ευθύνη του Διευθυντή, τηρούνται πρακτικά από τον 
Γ ραμματέα και καταχωρούνται στο ειδικό βιβλίο πρακτι¬ 
κών με την ακρίβεια της διατύπωσης που θα καταλήξει η 
πλειοψηφία. Επίσης καταχωρείται σε περίπτωση διαφω¬ 
νίας και η γνώμη της μειοψηφίας, εφόσον ζητηθεί τούτο. 

6.1.6. Τα πρακτικά κάθε συνεδρίασης επικυρώνονται 
στην επόμενη με την υπογραφή όλων των μελών, του 
Προέδρου και του Γραμματέατου Συμβουλίου. Στη θέση 
που υπογράφει ο πρόεδρος, μπαίνει η σφραγίδα του Ορ¬ 
γανισμού. 

6.1.7. Αντίγραφα για κάθε νόμιμη χρήση εκδίδονται με 
εντολή του Προέδρου και επικυρώνεται η ακρίβειά τους 
με την υπογραφή του Γραμματέα και τη σφραγίδα του 
Οργανισμού. 

6.1.8. Μέλη του Διοικητικού Συμβουλίου που θα απου¬ 
σιάζουν χωρίς νόμιμη ή δικαιολογημένη αιτία, από έξι 
(6) συνεχείς τακτικές συνεδριάσεις και τις ενδιάμεσες 
έκτακτες του αντίστοιχου χρονικού διαστήματος, μπο¬ 
ρούν να θεωρηθούν παραιτηθέντα. Στις περιπτώσεις αυ¬ 
τές το Συμβούλιο βγάζει απόφαση που έχει την έννοια της 
διαπιστωτικής πράξης με παράλληλη κίνηση διαδικασίας 
αναπλήρωσης αυτών. 

6.1.9. Κάθε μέλος του Διοικητικού Συμβουλίου που είναι 
υπεύθυνο κάποιου τομέα εισηγείται τον προγραμματισμό 
στο Διοικητικό Συμβούλιο για έγκριση και έχει την επο- 
πτεία του τομέα ευθύνης του. 

6.1.10. Το Διοικητικό Συμβούλιο μπορεί να αναθέτει την 
άσκηση του συνόλου ή μέρους των αρμοδιοτήτων του, 
εκτός των περιπτώσεων 7.1.2, 7.1.4, 7.1.8 και 7.1.15 του 
επόμενου άρθρου, στον Πρόεδρο, τον Διευθυντή και τα 
άλλα θεσμοθετημένα όργανα του Οργανισμού. 

6.2. Λειτουργία εκτελεστικής επιτροπής. 

6.2.1. Οι ενέργειες της Εκτελεστικής Επιτροπής σε κά¬ 
θε περίπτωση θα λαμβάνονται με πλειοψηφία των 2/3 των 
μελών της Ε.Ε. και θα τίθενται υπό την έγκριση του Διοι¬ 
κητικού Συμβουλίου στην αμέσως επόμενη συνεδρίασή 
του. 

6.2.2. Η Ε.Ε. συνέρχεται σε τακτική συνεδρίαση τουλά¬ 
χιστον μια φορά ανά 15 μέρες και έκτακτα όσες φορές 
κριθεί αναγκαίο. 

Άρθρο 7 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ ΚΑΙ 
ΕΚΤΕΛΕΣΤΙΚΗΣ ΕΠΙΤΡΟΠΗΣ 

7.1. Το Δ.Σ. του Οργανισμού έχει τις εξής γενικές αρμο¬ 
διότητες: 

7.1.1. Διοικείτο Νομικό Πρόσωπο και διαχειρίζεται τους 
οικονομικούς του πόρους και τα περιουσιακά του στοι¬ 
χεία σύμφωνα με τις διατάξεις που ισχύουν για τα Ν. Π. I .Δ. 
και με τις αντίστοιχες διατάξεις που εφαρμόζονται σε 
σχετικές περιπτώσεις που αντιμετωπίζει η Νομαρχιακή 
Αυτοδιοίκηση Θεσπρωτίας. 

7.1.2. Καταρτίζει τον προϋπολογισμό, τον απολογισμό 
και τον ισολογισμό του Οργανισμού κάθε χρόνο, τον 
στέλνει προς ψήφιση στο Νομαρχιακό Συμβούλιο και 
φροντίζει για την εφαρμογή του. 

7.1.3. Αποφασίζει για κάθε δαπάνη, έσοδο ή πόρο του 
Οργανισμού, αποδέχεται ή όχι δωρεές κληρονομιές, κλη¬ 
ροδοτήματα κ.λπ. και φροντίζει για τη σωστή αξιοποίηση 
των πόρων και των περιουσιακών στοιχείων του Οργανι¬ 
σμού. 

7.1.4. Διορίζει το Διευθυντή και όταν τα οικονομικά μέ¬ 
σα του Οργανισμού το επιτρέπουν προσλαμβάνει το υπό¬ 
λοιπο απαραίτητο προσωπικό για την αυτοδύναμη λει¬ 
τουργία του. 

7.1.5. Φροντίζει με κάθε μέσο για την επίτευξη του σκο¬ 
πού του Οργανισμού. 

7.1.6. Το Διοικητικό Συμβούλιο συντάσσει τον Εσωτερι¬ 


κό Κανονισμό Υπηρεσιών, τον κανονισμό Προσωπικού και 
τον κανονισμό Διαχείρισης του Οργανισμού, τους οποί¬ 
ους προωθεί προς έγκριση στο Νομαρχιακό Συμβούλιο 
Θεσπρωτίας. 

7.1.7. Το Διοικητικό Συμβούλιο ορίζει τον Γραμματέα 
του Πολιτιστικού Οργανισμού. 

7.1.8. Προσλαμβάνει το υπαλληλικό και εργατοτεχνικό 
προσωπικό και αποφασίζει για όλες τις μεταβολές της 
υπηρεσιακής του κατάστασης κατά τους ισχύοντες νό¬ 
μους. 

7.1.9. Αποφασίζει για την ανάθεση μελετών, τη συνερ¬ 
γασία με εξωτερικούς συνεργάτες και την εκτέλεση έρ¬ 
γων. 

7.1.10. Διορίζει με πάγια αντιμισθία το Νομικό και Οικο¬ 
νομικό Σύμβουλο του Οργανισμού, μετά από εισήγηση 
του Διευθυντή και τη σύμφωνη γνώμη της Ε.Ε. 

7.1.11. Κατόπιν εισήγησης της Ε.Ε. και του Διευθυντή 
εγκρίνει το ετήσιο πρόγραμμα δραστηριοτήτων του Πο¬ 
λιτιστικού Οργανισμού. 

7.1.12. Το Διοικητικό Συμβούλιο μπορεί να συγκροτεί 
Επιτροπές μόνιμες ή έκτακτες και να συντάσσει κατάλο¬ 
γο φορέων, συνεργατών και χορηγών, οι οποίοι θα συμ¬ 
βάλλουν στην προώθηση των σκοπών του Οργανισμού. 

7.1.13. Αποφασίζει το ύψος της διατηρούμενης Πάγιας 
προκαταβολής. Εγκρίνει τον ετήσιο προϋπολογισμό, τις 
αναθεωρήσεις αυτού, τον απολογισμό και την έκθεση πε¬ 
πραγμένων που εκπονούν η Ε.Ε. μαζί με το Διευθυντή και 
τα προωθεί προς έγκριση στο Νομαρχιακό Συμβούλιο. 

7.1.14. Αποφασίζει για τη διάθεση των καθαρών κερδών 
του Οργανισμού καθώς και για τα πόσης φύσεως έξοδα 
και αποζημιώσεις των μελών του Διοικητικού Συμβουλίου 
και της Ε.Ε., υπό την αίρεση έγκρισης της απόφασης από 
το Νομαρχιακό Συμβούλιο Θεσπρωτίας. 

7.1.15. Αποφασίζει την αγορά ή εκποίηση ακινήτων ή 
την επιβάρυνση αυτών με εμπράγματο δικαίωμα, υπό την 
αίρεση έγκρισης της απόφασης από το Νομαρχιακό Συμ¬ 
βούλιο Θεσπρωτίας. 

7.1.16. Αποφασίζει για τη μίσθωση κινητών και ακινήτων 
που είναι χρήσιμα στον Οργανισμό, καθώς και για την εκ- 
μίσθωση κινητών και ακινήτων ιδιοκτησίας του Οργανι¬ 
σμού. 

7.1.17. Αποφασίζει τη σύναψη δανείων και μπορεί για 
ασφάλειά τους να εκχωρεί το σύνολο, ή μέρος από τα 
έσοδα του Οργανισμού και αποφασίζει για παροχή δικαι¬ 
ωμάτων υποθήκης στα τυχόν ακίνητά του. 

7.2. Η Εκτελεστική Επιτροπή του Οργανισμού, έχει τις 
εξής αρμοδιότητες: 

7.2.1. Συντάσσει τον προϋπολογισμό του Οργανισμού 
και προελέγχει τον απολογισμό. 

7.2.2. Αποφασίζει για πιστή εκτέλεση του προϋπολογι¬ 
σμού και τον τρόπο διάθεσης των πιστώσεών του. 

7.2.3. Συντάσσει τις διακηρύξεις μελετών ή δημοπρα¬ 
σιών, αξιολογεί τις προσφορές και συγκροτεί επιτροπές 
από τα μέλη της ή από ειδικούς επιστήμονες. 

7.2.4. Αποδέχεται ή απορρίπτει κληρονομιές, δωρεές, 
κληροδοσίες ,κλπ. 

Άρθρο 8 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΠΡΟΕΔΡΟΥ 

8.1. Πρόεδρος του Πολιτιστικού - Επιμορφωτικού Ορ¬ 
γανισμού της Νομαρχιακής Αυτοδιοίκησης Θεσπρωτίας 
είναι ο εκάστοτε Νομάρχης, ή εκπρόσωπος του οριζόμε¬ 
νο από αυτόν. 

8.1.1. Εκπροσωπεί τον Οργανισμό στα Δικαστήρια, σε 
κάθε Αρχή και σε όλους τους τρίτους. 

8.1.2. Εντέλλεται την πληρωμή κάθε δαπάνης που πε- 
ριέχεται στον εγκεκριμένο προϋπολογισμό ή που αποφα- 
σίστηκε από το Δ.Σ. ή την Ε.Ε. 

8.1.3. Εκτελείτις αποφάσεις του Διοικητικού Συμβουλί¬ 
ου. 

8.1.4. Κηρύσσει την έναρξη κάθε συνεδρίασης, αφού 
καλέσειτα μέλη και διευθύνει τις συζητήσεις. 

8.1.5. Καταρτίζει με τη βοήθεια του Γραμματέα την ημε¬ 
ρήσια διάταξη των θεμάτων που θα συζητηθούν στη συ¬ 
νεδρίαση και υπογράφει τις προσκλήσεις. 

8.1.6. Εισηγείται κάθε πρόταση σχετική με τη διοίκηση, 
λειτουργία και διαχείριση της περιουσίας και των πόρων 
του Οργανισμού. 

8.1.7. Εκδίδει μαζί μετονΤαμίατα εντάλματα πληρωμής 
κάθε δαπάνης βασιζόμενος στα νόμιμα δικαιολογητικά, 
σε συνδυασμό με αντίστοιχη απόφαση του Διοικητικού 
Συμβουλίου. 

8.1.8. Αλληλογραφεί απ’ ευθείας με όλες τις Αρχές, 
Συλλόγους, Δήμους, κ.λπ. Υπογράφει όλα τα σχετικά με 
την εκτέλεση των αποφάσεων του Δ.Σ. έγγραφα. 

Άρθρο 9 

ΑΡΜΟΔΙΟΤΗΤΕΣ-ΚΑΘΗΚΟΝΤΑ ΑΝΤΙΠΡΟΕΔΡΟΥ 

9.1. Ο Αντιπρόεδρος είναι μέλος του Διοικητικού Συμ¬ 
βουλίου του Πολιτιστικού - Επιμορφωτικού Οργανισμού 
της Νομαρχιακής Αυτοδιοίκησης Θεσπρωτίας και ορίζε¬ 
ται στη θέση του από το Νομαρχιακό Συμβούλιο. 

9.1.1. Ο Αντιπρόεδρος αναπληρώνει τον Πρόεδρο όταν 
αυτός κωλύεται ή απουσιάζει. 

9.1.2. Τα καθήκοντα του προέδρου ισχύουν και για τον 
Αντιπρόεδρο όταν αυτός χρειαστεί να αντικαταστήσει τον 
Πρόεδρο στις περιπτώσεις κωλύματος ή απουσίας του. 

Άρθρο 10 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΓΡΑΜΜΑΤΕΑ 

10.1. Ο Γραμματέας του Πολιτιστικού- Επιμορφωτικού 
Οργανισμού της Νομαρχιακής Αυτοδιοίκησης Θεσπρω¬ 
τίας είναι μέλος του Διοικητικού Συμβουλίου και ορίζεται 
στη θέση του με απόφαση αυτού του Συμβουλίου. 

10.1.1. Ο Γραμματέας αναπληρώνει τον Αντιπρόεδρο 
σε περίπτωση απουσίας ή κωλύματος του, σε αντιστοιχία 
με ότι ισχύει για τον Πρόεδρο και τον Αντιπρόεδρο του 
Οργανισμού. 

10.1.2. Ο Γραμματέας αναπληρώνεται από το μεγαλύ¬ 
τερο σε ηλικία από τα υπόλοιπα μέλη του Διοικητικού Συμ¬ 
βουλίου. 

10.1.3. Ο Γραμματέαςτου Διοικητικού Συμβουλίου επι¬ 
μελείται για τη σύνταξη των πρακτικών του Δ.Σ. και κατα¬ 
χωρεί τις αποφάσεις και τις πράξεις τούτου στο βιβλίο 
πρακτικών. 

10.1.4. Τηρεί το βιβλίο εισερχόμενων εγγράφων και το 
βιβλίο διεκπεραίωσης τούτων. Επίσης τηρεί αντίστοιχους 
φακέλους αλληλογραφίας ετήσιας διάρκειας. 

10.1.5. Ενημερώνει τους φακέλους του Οργανισμού με 
κάθε πράξη, νόμους, εγκυκλίους, αποφάσεις κ.λπ., που 
αφορούν τη νόμιμη λειτουργία του. 

10.1.6. Διευθύνει την Υπηρεσία Γραφείου όσο χρονικό 
διάστημα δεν έχει Διευθυντή ο Οργανισμός. 

10.1.7. Συντάσσει, ύστερα από εντολή του Προέδρου, 
κάθε έγγραφο σχετικό με τη λειτουργία του Οργανισμού. 


Άρθρο 11 

ΟΙΚΟΝΟΜΙΚΟΙ ΠΟΡΟΙ - ΔΙΑΧΕΙΡΙΣΗ 

11.1 Οι οικονομικοί πόροι του Νομικού Προσώπου είναι 
οι εξής: 

11.1.1. Θεσμοθετημένοι πόροι από τη Νομαρχιακή Αυ¬ 
τοδιοίκηση Θεσπρωτίας, το ύψος των οποίων εξαρτάται 
απότις ανάγκες λειτουργίας και τα προγράμματα του Ορ¬ 
γανισμού. 

11.1.2. Ετήσιες επιχορηγήσεις εκ μέρους του Ελληνι¬ 
κού Δημοσίου, σύμφωνα με την ισχύουσα νομοθεσία και 
τις νόμιμες φορολογικές επιβαρύνσεις. 

11.1.3. Επιχορηγήσεις εκ μέρουςτης Ευρωπαϊκής Ένω¬ 
σης από ευρωπαϊκά προγράμματα και κάθε άλλου Κρατι¬ 
κού ή Διεθνούς Οργανισμού, σύμφωνα με την ισχύουσα 
νομοθεσία και τις νόμιμες φορολογικές επιβαρύνσεις. 

11.1.4. Πάσης φύσεως συνδρομές, εισφορές, δωρεές, 
κληροδοτήματα, κ.λπ. 

11.1.5. Χορηγίες για εκδηλώσεις σε διάφορους τομείς. 

11.1.6. Εισπράξεις από πώληση πολιτιστικών προϊό¬ 
ντων του Οργανισμού, βιβλία, λευκώματα, ΟΌτοπι κ.λπ. 

11.1.7. Έσοδα από παροχές υπηρεσιών του Οργανι¬ 
σμού. 

11.1.8. Τόκοι από καταθέσεις του σε Τράπεζες ή άλλους 
πιστωτικούς Οργανισμούς. 

11.1.9. Οποιοσδήποτε άλλος πόρος που μπορεί να προ¬ 
κόψει από τις δραστηριότητές του. 

11.2. Για την καλύτερη παρακολούθηση της οικονομι¬ 
κής διαχείρισης τηρούνται τα εξής λογιστικά στοιχεία: 

11.2.1. Βιβλίο Λογιστικής παρακολούθησης, στο οποίο 
θα καταχωρούνται ανελλιπώς με χρονολογική σειρά και 
λογιστική τάξη τα έσοδα και τα έξοδα της συγκεκριμένης 
οικονομικής χρήσης. 

11.2.2. Στελέχη διπλότυπων γραμματίων, εισπράξεων 
και ενταλμάτων πληρωμών, με κανονική αρίθμηση. 

11.2.3. Κάθε γραμμάτιο είσπραξης ή ένταλμα πληρω¬ 
μής για να είναι έγκυρο πρέπει να αναφέρει συνοπτικά την 
αιτιολογία, τα στοιχεία του συνδρομητού, δωρητού κλπ, 
το ποσό αριθμητικά και ολογράφως. Το ίδιο πρέπει να γί¬ 
νεται και με τα εντάλματα. 

Άρθρο 12 

ΔΑΠΑΝΗ 

Από τις διατάξεις της απόφασης αυτής προκαλείται δα¬ 
πάνη τριάντα χιλιάδων (30.000) Ευρώ σε βάρος του προ¬ 
ϋπολογισμού της Νομαρχιακής Αυτοδιοίκησης Θεσπρω¬ 
τίας, που αποτελεί τη συμμετοχή της στο κεφάλαιο της 
επιχείρησης. 

Άρθρο 13 

ΓΡΑΜΜΑΤΕΙΑ - ΒΙΒΛΙΑ ΕΝΤΥΠΑ 

13.1. Την υπηρεσία Γραμματείας του Οργανισμού, 
εκτελεί υπάλληλός του ή υπάλληλος της Νομαρχιακής 
Αυτοδιοίκησης Θεσπρωτίας παράλληλα με τα κύρια κα- 
θήκοντάτου, με έγκριση του Δ.Σ. και του Νομάρχη. 

13.2. Η Γραμματείατου Οργανισμού θατηρείτα εξής βι¬ 
βλία: 

13.2.1. Βιβλίο Εισερχόμενων και Εξερχόμενων εγγρά¬ 
φων. 

13.2.2. Βιβλίο Διεκπεραίωσης εγγράφων. 

13.2.3. Βιβλίο Πρακτικών Συνεδριάσεων του Διοικητι¬ 
κού Συμβουλίου. 

13.3. Όλα τα έντυπα του Οργανισμού, έχουν στο άνω 
μέρος σε διακεκριμένες σειρές τα εξής στοιχεία: 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΘΕΣΠΡΩΤΙΑΣ 

ΠΟΛΙΤΙΣΤΙΚΟΣ - ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ 

ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΘΕΣΠΡΩΤΙΑΣ 

13.4 Τα έντυπα, οι φάκελοι αλληλογραφίας και όλα τα 
βιβλία του Οργανισμού, φυλάσσονται σε ειδική αρχειο¬ 
θήκη με ευθύνη της Γραμματείας. 

13.5 θα χρησιμοποιηθεί σφραγίδα που κυκλικά θα φέ¬ 
ρει χαραγμένες τις λέξεις. 

ΠΟΛΙΤΙΣΤΙΚΟΣ - ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ 

ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΘΕΣΠΡΩΤΙΑΣ 

και στο κέντρο της το έτος ίδρυσής του. 

Άρθρο 14 
ΣΤΕΓΗ - ΓΡΑΦΕΙΑ 

Μέχρι να αποκτήσει δική του στέγη ο Πολιτιστικός - Επι¬ 
μορφωτικός Οργανισμός Νομαρχιακής Αυτοδιοίκησης 
Θεσπρωτίας θα στεγάζεται σε γραφεία του καταστήμα¬ 
τος της Νομαρχιακής Αυτοδιοίκησης Θεσπρωτίας. (Π. 
Τσαλδάρη 18. - Ηγουμενίτσα). 

Άρθρο 15 

ΕΠΟΠΤΕΙΑ- ΕΛΕΓΧΟΣ 

15.1.0 Οργανισμός εποπτεύεται και ελέγχεται από τις 
αρμόδιες προς τούτο Αρχές και Υπηρεσίες, όπως γίνεται 
μετά Ν.Π.Ι.Δ. που δημιουργούνται από Ο.Τ.Α. 

15.2. Ο τακτικός διαχειριστικός έλεγχος του Οργανι¬ 
σμού διενεργείται από δύο ορκωτούς λογιστές ή ελε¬ 
γκτές ανωνύμων εταιρειών που ορίζονται με απόφαση 
του Νομαρχιακού Συμβουλίου Θεσπρωτίας. Στην ίδια 
απόφαση ορίζεται και η αμοιβή τους. 

Άρθρο 16 
ΚΑΝΟΝΙΣΜΟΙ 

Με έγκριση του Νομαρχιακού Συμβουλίου εκδίδεται ο 
Εσωτερικός Κανονισμός Υπηρεσιών, ο Κανονισμός Προ¬ 
σωπικού του Οργανισμού και ο Κανονισμός Διαχείρισης, 
οι οποίοι καθορίζουν την οργάνωση και λειτουργία του, 
τους υπηρεσιακούς τομείς, τις θέσεις, τους όρους πρό¬ 
σληψης προσωπικού, τα τυπικά και ουσιαστικά προσό¬ 
ντα, καθώς και την εν γένει υπηρεσιακή κατάσταση του 
προσωπικού του Οργανισμού. 

Τους κανονισμούς αυτούς συντάσσει το Διοικητικό 
Συμβούλιο του Οργανισμού και εγκρίνει το Νομαρχιακό 
Συμβούλιο Θεσπρωτίας. 

Για την μεταβατική περίοδο μέχρι την έκδοση των σχε¬ 
τικών κανονισμών καιτην στελέχωση του Οργανισμού, το 
Νομαρχιακό Συμβούλιο Θεσπρωτίας, μπορεί να προβλέ- 
ψει γραμματειακή υποστήριξη με απόσπαση από άλλες 
υπηρεσίες 3-4 υπαλλήλων προκειμένου να υποβοηθήσει 
τι διοικητικό και οικονομικό έργο του Οργανισμού. 

Άρθρο 17 
ΚΑΤΑΡΓΗΣΗ 

Ο Πολιτιστικός Επιμορφωτικός - Οργανισμός Νομαρ¬ 
χιακής Αυτοδιοίκησης Θεσπρωτίας έχει αόριστη διάρ¬ 
κεια, καταργείται με απόφαση του Νομαρχιακού Συμβου¬ 
λίου και η περιουσία του περιέρχεται στην Νομαρχιακή 
Αυτοδιοίκηση. 


Άρθρο 18 
ΕΦΑΡΜΟΓΗ 

Το παρόν καταστατικό τίθεται σε εφαρμογή από την 
ημέρα της δημοσιεύσεως του στην Εφημερίδα της Κυ- 
βερνήσεως. 

Κάθε τροποποίηση του Καταστατικού εγκρίνεταιαπότο 
Νομαρχιακό Συμβούλιο Θεσπρωτίας. 

Άρθρο 19 

ΑΚΡΟΤΕΛΕΥΤΙΟ ΑΡΘΡΟ 

Σε κάθε περίπτωση, πέραν των ρυθμιζόμενων στο πα¬ 
ρόν καταστατικό ισχύουν οι γενικές και ειδικές διατάξεις 
περί Ν.Π.Ι.Δ. και οι διατάξεις του Π.Δ. 30/96 και του Π.Δ. 
331/96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 26 Νοεμβρίου 2003 

Ο Πρόεδρος 
ΓΕΩΡΓΙΟΣ ΚΑΤΣΙΝΟΣ 

-♦- 

Αριθ. 10 

(3) 

Προσδιορισμός εξαιρετικών, απρόβλεπων, εκτάκτων 
αναγκών που δικαιολογούν την καθιέρωση υπερωρια- 
κής εργασίας μονίμων υπαλλήλωντου Δήμου Πύργου 
Ν. Ηλείας. 

Ο ΔΗΜΑΡΧΟΣ ΠΥΡΓΟΥ Ν. ΗΛΕΙΑΣ 
Έχοντας υπόψη: 

1. Την 5/99 απόφαση Δ.Σ. με την οποία ψηφίστηκε ο 
Ο.Ε.Υ. του Δήμου (ΦΕΚ 649/17.5.99) όπως τροποποιήθη¬ 
κε και ισχύει. 

2. Τις διατάξεις του άρθρου 25 παρ. 7 του Ν. 2738/99. 

3. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98). 

4. Τις διατάξεις του άρθρου 21 του Ν. 3144/03 (ΦΕΚ 
111/Α/8.5.03). 

5. Τις διατάξεις του άρθρου 2 του Ν. 301/76 (ΦΕΚ 
91/Α/20.4.76) όπου οι αποφάσεις αρμοδίων οργάνων δεν 
δημοσιεύονται. 

6. Τις διατάξεις του άρθρου 16 του Ν. 3205/31.12.03 

(Μισθολογικές ρυθμίσεις.). 

7. Τις 2022341/2297/0022/7.4.98 και 2/8803/0022/8.2.99 
Εγκυκλίου του Υπ. Οικονομίας και Οικ/κών. 

8. Τις ανάγκες της υπηρεσίας για την αντιμετώπιση 
επειγουσών - εκτάκτων και εποχιακών αναγκών. 

9. Το γεγονός ότι από την απόφαση αυτή προκαλείται 
δαπάνη ύψους 50.000 ευρώ περίπου, σε βάρος του προ¬ 
ϋπολογισμού του Δήμου τρέχοντος οικ. έτους για το Α' 
εξάμηνο 2004. 

Η δαπάνη θα καλυφθεί από τις πιστώσεις που έχουν εγ¬ 
γράφει στον προϋπολογισμό 2004 με στοιχεία Κ.Α. α) 
05/113.1, β) 70/113.1, γ) 15/113.1, δ) 45/113.1 αντίστοιχα, 
αποφασίζουμε: 

Διαπιστώνουμε την ύπαρξη εποχιακών και εκτάκτων 
υπηρεσιακών αναγκών για την αντιμετώπιση έκτακτων 
φυσικών γεγονότων (σεισμούς, πλημμύρες, θεομηνίες, 
κατολισθήσεις, πυρκαγιές και τη φύλαξη υπαίθριων χω- 

ματερών κατά το θέρος) καθ’ όσον ο Δήμος Πύργου είναι 
σεισμογενής, αγροτική και δασική περιοχή. 

Διαπιστώνουμε την εξαιρετική και απρόβλεπτη υπηρε¬ 
σιακή ανάγκη που προκύπτει από τις υποχρεώσεις σύ¬ 
νταξης Εθνικών και Ευρωπαϊκών Επιχειρησιακών Προ¬ 
γραμμάτων, σε ελάχιστους χρόνους και κατεπειγόντως, 
προκειμένου να εξασφαλιστούν ανάλογες χρηματοδοτή¬ 
σεις. 

Διαπιστώνεται επίσης η κατά περίσταση επείγουσα 
υπηρεσιακή ανάγκη της μηχανοργάνωσης όλων των υπη¬ 
ρεσιών του Δήμου και της εξοικείωσης του προσωπικού 
με την εφαρμογή του διπλογραφικού λογιστικού συστή¬ 
ματος. 

Τέλος διαπιστώνονται οι υπηρεσιακές ανάγκες που επι¬ 
βάλλει η εξυπηρέτηση του γραφείου Δημάρχου Πέρα 
από τις ώρες της υποχρεωτικής απασχόλησης των υπαλ¬ 
λήλων που επιβάλλουν αφ’ ενός μεντην υπερωριακή απα¬ 
σχόληση αφετέρου δε την απασχόληση κατά τις Κυρια¬ 
κές και εξαιρέσιμες των 118 υπαλλήλων του Δήμου κατά 
το χρονικό διάστημα Α'εξαμήνου 2004. 

Εγκρίνουμε: 

Α) Την υπερωριακή εργασία κατά τις απογευματινές 
ώρες και μέχρι 22ας νυχτερινής ώρας πέρα από τις ώρες 
της υποχρεωτικής απασχόλησης για: 
α) Διοικητικό - Οικονομικό 2000 ώρες 
β) Τεχνική Υπηρεσία 1000 ώρες 
γ) Καθαριότητα 2200 ώρες 
δ) Υπηρεσία Πρασίνου 700 ώρες 
ε) Γ ραφείο Υποστήριξης Δημάρχου 1000 ώρες 
Β) Την απασχόληση κατά τις Κυριακές και εξαιρέσιμες 
ημέρες που παρέχεται από της 8ης πρωινής μέχρι της 
20ης νυχτερινής ώρας για 


α) Διοικητικό - Οικονομικό 450 ώρες 
β) Τεχνική Υπηρεσία 610 ώρες 
γ) Καθαριότητα 1300 ώρες ώρες 
δ) Υπηρεσία Πρασίνου 300 ώρες 
ε) Γ ραφείο Υποστήριξης Δημάρχου 800 ώρες 
Γ) Την υπερωριακή απασχόληση κατά τις νυχτερινές 
ώρες για: 

α) Διοικητικό - Οικονομικό 250 ώρες 
β) Τεχνική Υπηρεσία 70 ώρες 
γ) Καθαριότητα 200 ώρες 
δ) Υπηρεσία Πρασίνου 70 ώρες 
ε) Γ ραφείο Υποστήριξης Δημάρχου 200 ώρες 
Η υπερωριακή εργασία θα παρέχεται από Δευτέρα έως 
και Κυριακή. Ορίζουμε πως η έγκριση αυτή τελεί υπό την 
προϋπόθεση της μη απασχόλησης του ανωτέρω προσω¬ 
πικού υπερωριακά από άλλο φορέα, η υπερωριακή απα¬ 
σχόληση θα εκτελείται τις απογευματινές και νυχτερινές 
ώρες, όλες τις εργάσιμες ημέρες της εβδομάδας πέρας 
του κανονικού ωραρίου. 

Υπεύθυνος για την παρακολούθηση, την βεβαίωση της 
πραγματοποίησης της υπερωριακής απασχόλησης και 
την εκτέλεση των αντίστοιχων εργασιών θα είναι ο Δή¬ 
μαρχος. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 13 Ιανουάριου 2004 
Ο Δήμαρχος 
ΓΡΑΒΡΙΛΗΣ ΛΙΑΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.θί.^Γ - θ-ιύιθΜ: ννθ5ηΐ35ΐ6Γ @ Θ1.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Ετήσιο 

150 

Αναπτυξιακών Πράξεων 

Ετήσιο 

50 

3μηνιαίο 

40 

Ν.Π.Δ.Δ. 

Ετήσιο 

50 

Μηνιαίο 

15 

Παράρτημα 

Ετήσιο 

50 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Ετήσιο 

220 

Α.Ε. & Ε.Π.Ε 

Μηνιαίο 

100 

3μηνιαίο 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































